Здравейте, колеги,
 
В навечерието на най-хубавите зимни празници продължаваме традицията да ви информираме за новостите, свързани с дейността на общопрактикуващите лекари и НСОПЛБ като техен представител пред институциите. 

 

През последните два месеца се случиха много събития, които са свързани с дейността ни в близкото и по-далечното бъдеще.

 

НОРМАТИВНА УРЕДБА 
 
През м. октомври и ноември представители на НСОПЛБ договориха с експерти на НЗОК редът за преминаване към 4-значно кодиране в рецептите и рецептурните книжки на хронично болните. В резултат от дейността беше изпратено Указание на НЗОК до всички договорни партньори.  От 1.12.2013 г. вече всички рецепти трябва да бъдат с 4-значни МКБ кодове. 

 

Считано от 01.01.2014 г. се променя редът за заверка на личните здравни книжки. Връща се отново заверката на книжките в РЗИ. Актуалната Наредба 15 можете да видите в раздел Нормативна уредба - Наредби.
 

Стандартът по Обща медицина беше приет единодушно от Комисията по стандарти и качество на медицинската дейност . С това се завършва повече от 3-годишна усилена работа на екипа на НСОПЛБ с 5 състава на МЗ по приемането на Стандарта. След отстраняване на последните забележки на комисията очакваме публикуване на Стандарта.

 

В обсъждането на Националната здравна стратегия от страна на НСОПЛБ участваха доц. д-р Л. Киров и д-р А. Пелтеков. По време на обсъждането нашите колеги са представили позицията на НСОПЛБ по множество дискутирани въпроси. 

 

Доц. Киров участва и в междуведомствена работна група, която трябва да разработи мерки за подобряване на здравната система
 

Подготвени за публикуване са промени в Наредба 40, които касаят основно изследванията и консултациите, необходими за представяне на ТЕЛК. Синхронизирането на изследваниятка и консултациите за ТЕЛК с дейностите по диспансерното наблюдение фигурира в предложенията на НСОПЛБ към МЗ за промяна в нормативната база от 2 години. В Становище по Наредбата НСОПЛБ отново представи на МЗ предложенията на НСОПЛБ за промени в Наредба 40. 

 

Продължава участието на НСОПЛБ в междуведомствената работна група, която трябва да създаде регламента за въвеждането на електронния регистър за издадените болнични листове в практиката.

Представители на НСОПЛБ участваха и в работни групи за: разработване на концепция за превенция, ранна диагностика и превенция на болестта на Алцхаймер; стратегия за редукция на консумацията на сол в България; кръгла маса на тема Здравеопазване;  обсъждане на нормативната база в здравеопазването в Комисията за защита на конкуренцията; национална мрежа за подкрепа на възрастните хора и др. 

 

На Събора на БЛС на 14.12.2013 г. бяха делегирани права на УС на БЛС да подпише НРД 2014 г. За общопрактикуващите лекари на практика няма промяна в правилата на работа. По отношение на заплащането се въвежда по-високо заплащане за диспансерно наблюдение на пациенти с повече от едно диспансерно заболяване – идея на НСОПЛБ, която се предлага на БЛС и НЗОК от 2 години. Очаква се след публикуване на Наредба 40 да бъде въведено изследване на урина за всички деца над 7 години.

 

СЪБИТИЯ
 
Завърши научната програма на НСОПЛБ за 2013 година. Както обичайно, заключителното събитие на годината – Националната научно-практическа конференция – протече при много голям интерес от страна на ОПЛ. Богатата научна програма, отличните лектори, добрата организация на Конференцията, възможността за неформални контакти и доброто настроение събра над 550 общопрактикуващи лекари в Пловдив. По време на Конференцията се проведе и кръгла маса на тема „Общата медицина и практика – роля и място в българската система на здравеопазване, перспективи”, в която участваха всички поканени официални гости от МЗ, НЗОК и Парламента. Повече за Конференцията можете да прочетете в статиите на сайта на НСОПЛБ, раздел Събития: 

Завърши Националната Научно-практическа конференция на НСОПЛБ за 2013 година
Д-р Даринка Йорданова е носител на приза "Семеен лекар за 2013 г."
Предконферентните семинари на тема педиатрия се радваха на голям интерес
Акценти от научната програма - кардиология
Акценти от научната програма - ендокринология
Акценти от научната програма - респираторни заболявания
Акценти от научната програма - неврология и психиатрия
Други теми, представени на Националната научно-практическа конференция през 2013 г.
Мнението на някои от гостите и организаторите на Конференцията
Мнението на участниците
 

БИБЛИОТЕКА 

 

През последните два месеца публикувахме за вас нови статии за медицината и практиката: 

Будуването до късно през нощта води до проблеми в училище и дистрес при подрастващите
Ръководство за обсъждане на грижите в края на живота помага планирането на лечението
FDA одобри първото устройство за лечение на мигренозна болка
Кариерата ви като медицински специалист в чужбина зависи от доброто познаване на работните ви права
Защо лекарите заминаващи за чужбина е важно да потърсят консултантска услуга за намиране на работно място, а не посредническа?
Креативност и предприемачески дух - научно доказани ползи от живота в чужда страна
Стереотипите за нациите пречат на интеграцията на заминаващите за работа в чужбина
 

ЕКИПЪТ НА НСОПЛБ ВИ ЖЕЛАЕ ВЕСЕЛИ ПРАЗНИЦИ, МНОГО НАСТРОЕНИЕ И ДО НОВИ СРЕЩИ ПРЕЗ 2014 ГОДИНА! НЕКА КОЛЕДНИТЕ ВИ ЖЕЛАНИЯ СТАНАТ РЕАЛНОСТ, ИМЕННИЦИТЕ ДА ПРАЗНУВАТ СЪС СВОИТЕ ПРИЯТЕЛИ И БЛИЗКИ!  НЕКА ПРЕЗ 2014 ГОДИНА ДА БЪДЕМ ОТНОВО ЗАЕДНО, ПО-СИЛНИ, ПО-ДОБРИ И УСТРЕМЕНИ КЪМ СВОИТЕ ЦЕЛИ – ЛИЧНИ И ПРОФЕСИОНАЛНИ! БЪДЕТЕ ЗДРАВИ, ЩАСТЛИВИ И УСМИХНАТИ!
ДО НОВИ СРЕЩИ!

